Eesti Vabariigi Kultuuriministeerium
Suur-Karja 23, Tallinn 
Lgp hr Urmas Paet
								18165/AJ 22.10.2004

Hiite riikliku programmi käivitamine

Tartu Ülikooli ajaloo osakond toetab Taarausuliste ja Maausuliste Maavalla Koja ettepanekut käivitada uus riiklik programm Eesti muistsete pühapaikade arvelevõtmiseks ja inventariseerimiseks. Paljud arhiivimaterjalides kajastuvad teated pühapaikade kohta on maastikul kontrollimata ning puuduvad andmed objektide säilivuse ning täpse asukoha kohta. Muististe lokaliseerimine maastikul on vajalik nii nende kaitset kui arheoloogiaalase uurimistöö huve silmas pidades (seos teiste muististega, paiknemisanalüüs). Tervikpildi loomine muistsete hiie- ja pühapaikade kohta on nii Eesti kultuuripärandi korraldamist kui teadustöö huve silmas pidades väga vajalik.

Tartu Ülikooli arheoloogia kabinet on koondanud loodavasse Eesti arheoloogilise kohainfo koondandmebaasi rohkesti arhiivides leiduvat infot muistsete pühapaikade kohta ning neid materjale saaks kasutada välitööde ettevalmistamiseks. 

Programmi ettevalmistava toimkonna töös võiks osaleda arheoloogia kabineti juhataja, vanemteadur Heiki Valk.

Lugupidamisega

Aadu Must
ajaloo osakonna juhataja, professor